钦定古今图书集成/明伦汇编/交谊典/第114卷 > 册府元龟 > 《陪臣构患》
## 钦定古今图书集成/明伦汇编/交谊典/第114卷 > 册府元龟 > 《陪臣构患》

衅勇啬祸斯为小人掩义隐贼谓之凶德乃有务逞
己欲罔顾时艰崇饰诐辞专任小智骋强辩之策激
怒所趣肆威宠之势敛怨于下至有携离天族猜阻
臣节煽惑有渐翻覆靡常承间隙而率作因觖望而
交构外虞莫御内蛊攸兴实启厉阶，岂思败类汤止
沸而宁息火燎原而莫向乱是用长职此之繇亦有
“始谋不臧，矫枉过正，欲涤萧墙之祸，终掇无名之举，
用殄厥族，其可悲矣！”